Александър Блок
До прашния прозорец скучно…

Превод от руски: Петър Велчев, 2008

chitanka.info

До прашния прозорец скучно

прекарах пролетния ден.

И като птица в клетка звучно

жена ми пя, скуча без мен.

И мисли, и дела безстрастно

събрах аз бавно в паметта.

И стана безпощадно ясно:

животът бе — и отлетя![1]

Пак ще се мисли, ще се спори,

но мрак и скука ще тежат.

И за какво да спускам щори?

В душата догоря денят.

1909

[1] Част от II строфа на това стихотворение Д. Дебелянов поставя като епиграф към своя лирически цикъл „Под сурдинка“ (1914). За въздействието на Блок върху Дебеляновата поезия еж.: Ек. Даскалова. Александър Блок и България. София, 1980, с.78-89. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.